На основу члана 61 ст.7. Закона о становању и одржавању зграда ("Сл. гласник РС", бр.104/2016 и 9/2020-др.закон) Oпштинско веће Општине Косјерић, на седници одржаној 02.04.2025. године донело је

**Р Е Ш Е Њ Е**

**О ОДРЕЂИВАЊУ МИНИМАЛНОГ МЕСЕЧНОГ ИЗНОСА ТРОШКОВА ИНВЕСТИЦИОНОГ И ТЕКУЋЕГ ОДРЖАВАЊА ЗГРАДА И ИЗНОСА НАКНАДЕ КОЈУ ПЛАЋАЈУ ВЛАСНИЦИ ПОСЕБНИХ ДЕЛОВА У СЛУЧАЈУ ПРИНУДНО ПОСТАВЉЕНОГ ПРОФЕСИОНАЛНОГ УПРАВНИКА**

 1. Минимална висина износа трошкова за текуће одржавање зграде представља месечни износ утврђен у апсолутном износу за сваки посебан део зграде, а трошкови за одржавање земљишта укључени су у износ трошкова одржавања зграде.

 Минимални месечни износ трошкова за текуће одржавање зграде који плаћају власници посебних делова зграде износи:

|  |  |
| --- | --- |
| Зграда | Износ накнаде по посебном делу( у РСД) |
| Станови и пословни простор | Гаража  | Гаражно место или гаражни бокс |
| Зграде без лифта | 388,24 | 232,95 | 155,27 |
| Зграде са лифтом | 504,71 |  |  |

 2. Минимална висина износа издвајања на име трошкова инвестиционог одржавања заједничких делова зграде представља месечни износ издвајања утврђен у апсолутном износу по квадратном метру површине посебног, односно самосталног дела зграде.

 Mинимални месечни износ издвајања на име трошкова инвестиционог одржавања који плаћају власници посебних делова зграде износи:

|  |  |
| --- | --- |
| Старост зграде | Износ накнаде по m²( у РСД) |
| Станови и пословни простор (по m²) | Гаража (по m²) | Гаражно место или гаражни бокс (по m²) |
| зграде старости до 10 година  |  | 2,02 | 1,35 |
| Зграде без лифта | 3,36 |  |  |
| Зграде са лифтом | 4,37 |  |  |
| зграде старости од 10 до 20 година  |  | 3,03 | 2,02 |
| Зграде без лифта | 5,05 |  |  |
| Зграде са лифтом | 6,56 |  |  |
| зграде старости од 20 до 30 година  |  | 4,04 | 2,69 |
| Зграде без лифта | 6,73 |  |  |
| Зграде са лифтом | 8,75 |  |  |
| зграде старости преко 30 година  |  | 5,05 | 3,36 |
| Зграде без лифта | 8,41 |  |  |
| Зграде са лифтом | 10,94 |  |  |

3. Висина износа накнаде за управљање у случају принудно постављеног професионалног управника представља месечни износ утврђен у апсолутном износу за сваки посебни део зграде.

 Месечни износ накнаде за управљање у случају принудно постављеног професионалног управника који плаћају власници посебних делова зграде износи:

|  |  |
| --- | --- |
| Број посебних делова | Износ накнаде по посебном делу( у РСД) |
| Станови и пословни простор | Гаража или гаражни бокс  | Гаражно место у заједничкој гаражи |
| зграде до 8 посебних делова | 258,83 | 51,77 | 103,53 |
| зграде од 8 до 30 посебних делова | 310,60 |   |  |
| зграде преко 30 посебних делова | 362,36 |   |   |

4. Износи утврђени тачком 1. и 2. овог Решења примењују се ако стамбена заједница није одлуком о прихватању трошкова одржавања заједничких делова зграде и управљања зградом, коју доноси на основу члана 64. ст.1. Закона о становању и одржавању зграда ("Сл. гласник РС", бр.104/2016 и 9/2020-др.закон) прописала износ који је сваки власник посебног дела дужан да плаћа на име свог учешћа у трошковима текућег одржавања и трошковима управљања зградом или је утврђени износ нижи од износа прописаног овим Решењем.

5. Професионални управник именован у поступку принудне управе доноси одлуку о трошковима одржавања и управљања зградом, у складу са овим Решењем, уз претходну сагласност Општинске управе надлежне за послове становања (алт. Општинског већа).

6. Износи утврђени овим решењем примењују се почев од 02.04.2025.године.

7. Ово Решење објавити у "Службеном листу општине Косјерић", на огласној табли и на интернет страници Општине Косјерић.

Р е п у б л и к а С р б и ј а

ОПШТИНА КОСЈЕРИЋ

Општинско веће

Број: 360-5/2025

02.04.2025. године

Косјерић, Олге Грбић 10

ПРЕДСЕДНИК ОПШТИНСКОГ ВЕЋА

Председник општине

Жарко Ђокић